บาทเปิด29.57/59แนวโน้มแข็งค่า
ธนาคารซีไอเอ็มบี ไทย รายงาน เงินบาทเปิด 29.57/59 แนวโน้มแข็งค่าตามภูมิภาค มีโอกาสแตะ 29.50
15 มี.ค. 2556

ธนาคารซีไอเอ็มบี ไทย รายงาน เงินบาทเปิด 29.57/59 แนวโน้มแข็งค่าตามภูมิภาค มีโอกาสแตะ 29.50
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.57/59 บาท/ดอลลาร์ แข็งค่าจากช่วงเย็นวานนี้ที่ระดับ 29.62/64 บาท/ดอลลาร์ 
"เงินบาทแข็งค่าน่าจะตามค่าเงินภูมิภาค เนื่องจากตัวดอลลาร์เองก็มีข่าวพวกตัวเลขของรับสวัสดิการการจ้างงานที่ปรับตัวลดลง ก็คือดีขึ้นคนเขาก็มองดอลลาร์เป็นสกุลเงินแข็งแกร่ง แต่จริงๆแล้วตัวยูโรเองก็แข็งด้วยเหมือนกัน ก็คงเป็นทั้งปัจจัยบวกและ in flow ต่อด้วย วันนี้นักลงทุนจับตาดูเกี่ยวกับนโยบายทางการเงินของทางฝั่งยุโรป ก็ต้องรอดูว่าออกมาแล้วจะเป็นยังไง" นักบริหารเงินกล่าว 
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 29.50-29.70 บาท/ดอลลาร์